
หลักเกณฑ์การบริหารและพัฒนาทรัพยากรบุคคล
		องค์การบริหารส่วนตำบลหนองทันน้ำ อำเภอกุดข้าวปุ้น จังหวัดอุบลราชธานี   ได้กำหนดหลักเกณฑ์สำหรับการบริหารและพัฒนาทรัพยากรบุคคล ซึ่งเป็นไปตามกฎ  ระเบียบ  และข้อบังคับที่เกี่ยวข้อง  ได้แก่  หลักเกณฑ์การสรรหาและคัดเลือกบุคลากร  หลักเกณฑ์การบรรจุและแต่งตั้งบุคลากร  หลักเกณฑ์การให้คุณให้โทษและการสร้างขวัญกำลังใจ  โดยมีรายละเอียด  ดังนี้
		หลักเกณฑ์การสรรหาและคัดเลือกบุคลากร    
		การประกาศสรรหาและคัดเลือกบุคลากรขององค์การบริหารส่วนตำบลหนองทันน้ำ  เป็นอำนาจของนายกองค์การบริหารส่วนตำบลหนองทันน้ำ  ตามมาตรา 13 และมาตรา  19  แห่งพระราชบัญญัติระเบียบบริหารงานบุคคลส่วนท้องถิ่น  พ.ศ.  2542  ประกาศคณะกรรมการกลางข้าราชการองค์การบริหารส่วนจังหวัดอุบลราชธานี  เรื่อง มาตรฐานทั่วไปเกี่ยวกับหลักเกณฑ์และเงื่อนไขการคัดเลือก การบรรจุแต่งตั้ง การย้าย การโอน การรับโอน การเลื่อนระดับ และการเลื่อนขั้นเงินเดือน (ฉบับที่ 7) พ.ศ. 2562 ลงวันที่ 18 เมษายน 2562 และมติคณะกรรมการข้าราชการองค์การบริหารส่วนจังหวัด จังหวัดอุบลราชธานี (ก.จ.จ.อุบลราชธานี) ในการประชุมครั้งที่ 6/2562 เมื่อวันที่ 29 พฤษภาคม 2562 มีมติให้ที่ปรับปรุงแก้ไขเกี่ยวกับการบริหารงานบุคลากรขององค์การบริหารส่วนจังหวัด ลงวันที่ 19 พฤศจิกายน 2545 และที่แก้ไขเพิ่มเติม
		หลักเกณฑ์การบรรจุแต่งตั้ง
		เพื่อให้การบริหารงานภายในขององค์การบริหารส่วนตำบลหนองทันน้ำ  ดำเนินไปด้วยความเรียบร้อยมีประสิทธิภาพ  และสอดคล้องกับบทการปฏิบัติงานในปัจจุบันขององค์การบริหารส่วนตำบลหนองทันน้ำ  และเป็นไปตามประกาศคณะกรรมการข้าราชการองค์การบริหารส่วนจังหวัดอุบลราชธานี  เรื่อง  หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนจังหวัด (ฉบับที่ 46) พ.ศ.2562  ลงวันที่ 24 มิถุนายน พ.ศ. 2562 ข้อ 109  ในการบรรจุและแต่งตั้งพนักงานส่วนตำบล
		หลักเกณฑ์การพัฒนาบุคลากร
		ตามประกาศคณะกรรมการกลางข้าราชการองค์การบริหารส่วนจังหวัด อุบลราชธานี  เรื่อง  หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนจังหวัด (ฉบับที่ 46) พ.ศ. 2562 ลง  วันที่ 24 มิถุนายน 2562 หมวด 12 กิจการอันเกี่ยวกับการบริหารงานบุคคล ส่วนที่ 3 การพัฒนาพนักงานส่วนตำบล ข้อ 275 วิธีการพัฒนาพนักงานส่วนตำบล ให้คณะกรรมการพนักงานส่วนตำบล (ก.อบต.จังหวัด) ดำเนินการเอง มอบให้องค์การบริหารส่วนตำบลหรือผู้ที่เหมาะสมดำเนินการร่วมกับสำนักงานคณะกรรมการกลางพนักงานส่วนตำบล (ก.อบต.) ส่วนราชการ หรือ หน่วยงานอื่น โดยวิธีการใดวิธีการหนึ่งหลายวิธีก็ได้ ตามความจำเป็นและหมาะสม ดังนี้
1.  การปฐมนิเทศ
2. การฝึกอบรม
3. การศึกษาดูงาน
4. การประชุมเชิงปฏิบัติการหรือสัมมนา
5. การสอบงาน  การให้คำปรึกษาหรือวิธีการอื่นที่เหมาะสม

	หลักเกณฑ์การประเมินผลการปฏิบัติงาน
		องค์การบริหารส่วนตำบลหนองทันน้ำ ได้ประกาศหลักเกณฑ์และวิธีการประเมินการปฏิบัติงานของพนักงานส่วนตำบลและพนักงานจ้าง ประจำปีงบประมาณ พ.ศ. 2565 ทุกรอบการประเมิน ตามประกาศคณะกรรมการพนักงานส่วนตำบลจังหวัดอุบลราชธานี เรื่อง หลักเกณฑ์และเงื่อนไขเกี่ยวกับหลักเกณฑ์และวิธีการประเมินผลการปฏิบัติงานของพนักงานส่วนตำบล พ.ศ. 2558
หลักเกณฑ์การให้คุณให้โทษและการสร้างขวัญกำลังใจ
1. ตามพระราชบัญญัติระเบียบบริหารงานบุคคลส่วนท้องถิ่น  พ.ศ. 2542  ลงวันที่  18  พฤศจิกายน  2542  มาตรา  35  เรื่อง  การจ่ายเงินเดือน  ประโยชน์ตอบแทนอื่นของพนักงานส่วนตำบลและพนักงานจ้าง
2. ตามประกาศคณะกรรมการพนักงานส่วนตำบลจังหวัดอุบลราชธานี  เรื่อง หลักเกณฑ์และเงื่อนไขเกี่ยวกับวินัยและการรักษาวินัยและการดำเนินการทางวินัย  พ.ศ. 2562
3. ประมวลจริยธรรมขององค์การบริหารส่วนตำบลหนองทันน้ำ
4.  การดูแลรักษาบุคลากรที่มีอยู่ให้มีสุขภาพกายและสุขภาพจิตแข็งแรงสมบูรณ์  เพื่อให้มีชีวิตที่ยืนยาวและมีความสุข  สามารถทำงานอยู่ได้จนครบเกษียณอายุราชการ  ซึ่งต้องอาศัยกิจกรรมต่างๆในกระบวนการบำรุงรักษาบุคลากร  ได้แก่  การจ่ายค่าจ้าง ค่าตอบแทนและสวัสดิการ  การส่งเสริมสุขภาพและอนามัย  การดูแลรักษาสุขอนามัย  และการป้องกันอุบัติภัย  เป็นต้น 








